Growth/Newsletters/20/bn

গ্রোথ দলের নিউজলেটার #২০
 গ্রোথ দলের বিংশ নিউজলেটারে আপনাকে স্বাগতম!

গ্রোথ দলের লক্ষ্য হল সফটওয়্যারজনিত পরিবর্তনের মাধ্যমে উইকিমিডিয়া প্রকল্পসমূহে নবাগতদের ধরে রাখতে সহায়তা করা।

পরামর্শকৃত সম্পাদনা
২০১৯ সালের ডিসেম্বরে প্রথম গ্রোথ দলের বৈশিষ্ট্য প্রযুক্ত হওয়ার পর থেকে ২০২২ সালের ফেব্রুয়ারি পর্যন্ত মোট ৩ লক্ষ পরামর্শকৃত সম্পাদনা করা হয়েছে।

একটি লিঙ্ক যুক্ত করুন হলো দলের প্রথম কাঠামোবদ্ধ কাজ, যা ২০২১ এর মে মাসে প্রযুক্ত হয়। এটা নবাগতদের কাজের মান উন্নত করেছে। দল বর্তমানে দ্বিতীয় চক্র (iteration) নিয়ে কাজ করছে যা নিয়ে সম্প্রদায়ের মতামত ও উপাত্ত বিশ্লেষণের মাধ্যমে আগানো হচ্ছে। উন্নতির মধ্যে অন্তর্ভুক্ত থাকবে: উন্নত অ্যালগরিদম-ভিত্তিক পরামর্শ, একইরকম লিঙ্ক অতিরিক্ত যুক্ত করা প্রতিহত করার জন্য নিরাপত্তাবেষ্টনী এবং ব্যবহারকারীদের সম্পাদনা চালিয়ে যাওয়ার জন্য আরো সুস্পষ্ট উৎসাহ। এই উন্নতিগুলি যোগ করার পরে আমরা আরো বেশি উইকিপিডিয়ায় এই কাজটি প্রয়োগ করব।

 একটি ছবি যুক্ত করুন হলো আমাদের দল দ্বারা নির্মিত দ্বিতীয় কাঠামোবদ্ধ কাজ। এটি ২০২১ সালের নভেম্বরে চারটি পাইলট উইকিপিডিয়ায় মোতায়েন করা হয়। নবাগতদের জন্য এটা আরো বেশি কঠিন কাজ ছিল। তবে কাজটি নিবন্ধসমূহের মান আরো বাড়িয়ে তোলে (এখন পর্যন্ত, ১০০০টিরও বেশি ছবি যুক্ত করা হয়েছে)। আমরা বর্তমানে সম্প্রদায়গুলি থেকে শিখছি এবং একইসাথে কোন কোন দিক ভাল কাজ করছে বা কোন কোন দিকে উন্নতি প্রয়োজন, সে সম্পর্কে প্রাপ্ত তথ্য থেকেও শিখছি। প্রকল্প পাতায় প্রোটোটাইপের মিথস্ক্রিয় ধাঁচের একটি লিঙ্ক রয়েছে। আমরা প্রাথমিক সংস্করণ নির্মাণ ও পরীক্ষা চালানোর ক্ষেত্রে আমাদের এই পরিকল্পনা নিয়ে আপনার ভাবনা জানতে অত্যন্ত আগ্রহী। আমরা পরীক্ষামূলকভাবে আরো বিভিন্ন উইকিপিডিয়াতে এই কাজ প্রয়োগ করব।

"একটি লিঙ্ক যুক্ত করুন" এবং "একটি ছবি যুক্ত করুন" বৈশিষ্ট্যদুইটি প্রতিদিন নবাগতরা কতটা কাজ করতে পারবে তা সীমিত করে তোলে। এর মাধ্যমে অসতর্ক নবাগতরা যেন অতিরিক্ত ভুল সম্পাদনা না করতে পারে, তা নিশ্চিত করে তোলা হয়।

ইতিবাচক প্রেরণা
গত দুই বছর ধরে, গ্রোথ দল পরামর্শকৃত সম্পাদনাসমূহ নির্মাণের দিকে মনোনিবেশ করেছে: নবাগতদের শুরু করার জন্য কিছু সহজ কাজ তৈরির মাধ্যমে। আমরা এই অভিজ্ঞতার ভিত্তিতে বুঝতে পেরেছি যে এই কাজগুলো অনেক নবাগতকে তাদের প্রথম সম্পাদনা করতে সহায়তা করে। বর্তমানে আমাদের দল একটি নতুন প্রকল্প নিয়ে কাজ করছে, যার নাম "ইতিবাচক প্রেরণা"। এ প্রকল্পের উদ্দেশ্য হলো নবাগতরা যেন তাদের সম্পাদনা নিয়ে গর্ব বোধ করেন এবং আবারও ফিরে এসে একই ধরনের কাজ করতে আগ্রহী হোন। ইতিবাচক প্রেরণা প্রকল্পে আমরা তিন ধরণের বৈশিষ্ট্য নিয়ে চিন্তা করছি:

প্রকল্পটি শুরুর দিকে আছে, এবং আমরা গতিবিধির ক্ষেত্রে সম্প্রদায়ের চিন্তা কামনা করি। আমরা জানি যদি নবাগতদের ভুলভাবে উৎসাহিত করা হয়, তবে ব্যাপারটি খারাপ দিকে যাবে। তাই আমরা সচেতন থাকতে চাই। এই আলাপ পাতায় গিয়ে প্রকল্প নিয়ে মতামত দিয়ে আমাদের সহায়তা করুন!
 * অবদানের পরিসংখ্যান: নবাগতরা যেন দেখতে পান তাদের অবদান রাখা নিবন্ধ কতজন পড়ছেন।
 * ক্রমান্বয়ে ধাপ অতিক্রম: নবাগতদের সহজ থেকে তুলনামূলক কঠিন কাজের দিকে যেতে উৎসাহিত করা।
 * ব্যক্তিগত প্রশংসা: মেন্টর এবং অন্যান্য অবদানকারীগণ যেন নতুনদের "ধন্যবাদ" এবং পুরস্কার প্রদান করেন, সে ব্যাপারে তাদের উৎসাহিত করে তোলা।

মেন্টরদের জন্য সংবাদ
কিছু উইকি ব্যবহারকারীবাক্স তৈরি করেছে যেন মেন্টরগণ তাদের ব্যবহারকারী পাতায় তা প্রদর্শন করতে পারেন। যদি আপনার উইকিতেও এমনটা থেকে থাকে, তবে তা উইকিউপাত্তের সাথে লিঙ্ক করুন!
 * মেন্টর ড্যাশবোর্ড বর্তমানে সকল উইকিতে পাওয়া যাচ্ছে। এর মাধ্যমে মেন্টরগণ তাদের পরামর্শগ্রহীতাদের দেখতে পারেন এবং কাজের ব্যাপারে অবহিত থাকেন। মেন্টরদের তালিকা তৈরির পরে স্বয়ংক্রিয়ভাবেই এটি তৈরি হয়ে যাচ্ছে। যদি মেন্টরদের তালিকা তৈরিতে আপনার কোনোপ্রকার সহায়তার প্রয়োজন হয়, তবে নির্দ্বিধায় আমাদের জানান।
 * মেন্টর ড্যাশবোর্ডের একটি নতুন মডিউল রয়েছে: সেটিংস। এর মাধ্যমে বর্তমানে মেন্টরগণ তাদের সক্রিয়তার অবস্থা (সক্রিয় বা নিষ্ক্রিয়) জানাতে পারেন। তারা কী পরিমাণ প্রশ্ন চাইছেন তাও জানাতে পারেন, এবং নবাগতদের দাবিকরণ প্রক্রিয়াও আগের চেয়ে সহজতর হয়েছে। এর মাধ্যমে মেন্টরগণ দায়িত্ব থেকে অব্যাহতিও নিতে পারেন এবং স্বয়ংক্রিয়ভাবে ঐ মেন্টরের পরামর্শগ্রহীতারা নতুন মেন্টর পাবেন।
 * আমরা কাজ করছি যেন পরামর্শগ্রহীতা মেন্টর সুবিধা থেকে সরে আসতে পারেন কিংবা আবার ফিরে আসতে পারেন।
 * পূর্বে পরামর্শগ্রহীতাদের সক্রিয়তা নির্দেশক সারণি সকল পরামর্শগ্রহীতাদেরকেই দেখাতো, এমনকি যারা শূন্য সম্পাদনা করেছে কিংবা অনেক সম্পাদনা করেছে। আমরা এটি পরিবর্তন করেছি যেন এখন ১ থেকে ৫০০ সম্পাদনাবিশিষ্ট পরামর্শগ্রহীতাদেরকেই কেবলমাত্র প্রদর্শন করা হয়। মেন্টর ছাঁকনি ব্যবহার করে প্রয়োজনমত উপাত্ত দেখতে পারবেন।
 * আমরা বর্তমানে মেন্টরগণের দায়িত্ব গ্রহণের জন্য একটি বিশেষ পাতা নিয়ে কাজ করছি।

আকার পরিবর্তনকরণ
পূর্বে, অধিকাংশ উইকিপিডিয়াতে, কেবল ৮০% নবাগত গ্রোথ বৈশিষ্ট্য পেতেন। এর কারণ ছিল পরীক্ষণ, যেন আমাদের একটি নিয়ন্ত্রণ দল থাকে। আমরা এই সেটিংসে পরিবর্তন এনেছি। বর্তমানে সকল উইকিপিডিয়ায় ১০০% নবাগত গ্রোথ বৈশিষ্ট্য পাবেন (হাতেগোণা কিছু উইকিপিডিয়া বাদে, যা পরীক্ষামূলক উইকি হিসেবে গণ্য হচ্ছে)। আমরা সম্প্রদায়কে আহ্বান জানাব তাদের নথি ও টিউটোরিয়াল হালনাগাদের জন্য। অনুগ্রহ করে সেগুলোর মধ্যে গ্রোথ বৈশিষ্ট্য যুক্ত করুন। আপনাকে সহায়তার জন্য আমরা একটি সাহায্য পাতা তৈরি করেছি যা আপনার উইকির জন্য অনূদিত ও পরিমার্জিত করে তোলা যেতে পারে।

কীভাবে সহায়তা করবেন
আপনার কি গ্রোথ বৈশিষ্ট্য নিয়ে প্রশ্ন আছে? এই অনুবাদযোগ্য প্রাজিপ্রতে গ্রোথ দলের কাজ নিয়ে প্রায়শ জিজ্ঞাসাকৃত প্রশ্ন রয়েছে। আমরা নিয়মিত এটি হালনাগাদ করি।

নবাগতদের জন্য ইন্টারফেস অনুবাদ গুরুত্বপূর্ণ। আপনার ভাষার জন্য সহায়তা করুন, গ্রোথ বৈশিষ্ট্যসমূহের ইন্টারফেসের রচনা সংশোধন বা অনুবাদের মাধ্যমে।

 গ্রোথ দলের নিউজলেটার প্রস্তুত করেছে গ্রোথ দল এবং বার্তা রেখেছে বট • মতামত দিন • সাবস্ক্রাইব বা আনসাবস্ক্রাইব করুন।  